b'\n_START_ARTICLE_\nAntverpenas\n_START_SECTION_\nIstorija\n_START_PARAGRAPH_\nPagal vietin\xc4\x99 legend\xc4\x85 Antverpeno pavadinimas kil\xc4\x99s nuo mil\xc5\xbeino Antigoon, kuris gyveno prie \xc5\xa0eld\xc4\x97s. Jis \xc4\x97m\xc4\x97 mokest\xc4\xaf i\xc5\xa1 praplaukian\xc4\x8di\xc5\xb3 valtinink\xc5\xb3, o nesutikusiems mok\xc4\x97ti nukirsdavo rank\xc4\x85 ir \xc4\xafmesdavo \xc4\xaf up\xc4\x99 Galiausiai mil\xc5\xbein\xc4\x85 nu\xc5\xbeud\xc4\x97 herojus Silvius Brabo, nukirto jam rankas ir \xc4\xafmet\xc4\x97 \xc4\xaf up\xc4\x99. I\xc5\xa1 oland\xc5\xb3 hand werpen (mesti rankas) kilo Antwerpen. Ilgalaik\xc4\x97 teorija kildina miesto pavadinim\xc4\x85 i\xc5\xa1 rom\xc4\x97n\xc5\xb3 laik\xc5\xb3 lotyni\xc5\xa1kos fraz\xc4\x97s antverpia. \xc5\xa0i fraz\xc4\x97 rei\xc5\xa1kia \xc5\xbeem\xc4\x99 atsiradusi\xc4\x85 i\xc5\xa1 nuos\xc4\x97d\xc5\xb3 up\xc4\x97s vingio vidin\xc4\x97je pus\xc4\x97je. \xc5\xa0eld\xc4\x97s vaga prie\xc5\xa1 pusatro t\xc5\xabkstan\xc4\x8dio met\xc5\xb3 buvo kitur nei dabar. Senvag\xc4\x97 yra apytiksliai pietinio aplinkelio vietoje, o miestas - buvusioje kilpoje. Daug istorik\xc5\xb3 mano, kad Anverpia nebuvo didelis miestas, grei\xc4\x8diau postas su brasta._NEWLINE_Manoma, kad miestas prasid\xc4\x97jo kaip gal\xc5\xb3-rom\xc4\x97n\xc5\xb3 gyvenviet\xc4\x97. Kasin\xc4\x97jant seniausi\xc4\x85 miesto dal\xc4\xaf prie up\xc4\x97s 1952\xe2\x80\x931961 m. rasta puod\xc5\xb3 ir stiklo \xc5\xa1uki\xc5\xb3 i\xc5\xa1 II-III a. Antverpenas pirm\xc4\x85 kart\xc4\x85 pamin\xc4\x97tas ra\xc5\xa1ytiniuose \xc5\xa1altiniuose IV a. Tuo metu j\xc4\xaf buvo apgyvendin\xc4\x99 frankai. Meroving\xc5\xb3 laik\xc5\xb3 Antverpen\xc4\x85 pakrik\xc5\xa1tijo \xc5\xa0v. Amandas VII a. \xc5\xa0eld\xc4\x97 tapo \xc5\xa0ventosios Romos imperijos siena X a. Imperatorius Otonas II Antverpen\xc4\x85 padar\xc4\x97 margriavatu 980 m., nes jis buvo Flandrijos grafyst\xc4\x97s pasienyje._NEWLINE_Godfridas Bulonietis, \xc5\xbeymiausias Pirmojo kry\xc5\xbeiaus \xc5\xbeygio (1096-1099 m.) vadas, buvo Antverpeno margrafas 1076-1100 m., nors v\xc4\x97liau tapo \xc5\xbdemutin\xc4\x97s Lotaringijos kunigaik\xc5\xa1\xc4\x8diu (1087-1100 m.). Antverpene buvo apsistoj\xc4\x99s Anglijos karalius Eduardas III kai d\xc4\x97r\xc4\x97josi su flamand\xc5\xb3 politiku Jacob van Artevelde._NEWLINE_Sm\xc4\x97liui u\xc5\xbene\xc5\xa1us Zvin\xc4\x85 Briug\xc4\x97 nusmuko, o Antverpenas, priklaus\xc4\x99s Brabanto kunigaik\xc5\xa1tystei i\xc5\xa1kilo. XV a. pabaigoje u\xc5\xbesienio prekybos namai persik\xc4\x97l\xc4\x97 i\xc5\xa1 Briug\xc4\x97s \xc4\xaf Antverpen\xc4\x85. Miestas tapo Europos cukraus, kuris buvo importuojamas i\xc5\xa1 Portugalijos ir Ispanijos, sostine. \xc4\x8cia patrauk\xc4\x97 vokie\xc4\x8di\xc5\xb3 ir ital\xc5\xb3 cukraus apdirb\xc4\x97jai (jie \xc5\xa1alino priemai\xc5\xa1as) apie 1550 m., o i\xc5\xa1grynintas cukrus buvo gabenamas \xc4\xaf Vokietij\xc4\x85, ypa\xc4\x8d Keln\xc4\x85._NEWLINE_XVI a. Antverpenas buvo svarbiausias prekybos ir paskol\xc5\xb3 centras Europoje. Antverpeno pinig\xc5\xb3 skolintojai ir financininkai teik\xc4\x97 paskolas visai Europai. Po 1580 m. miesto bankininkyst\xc4\x97 smuko._NEWLINE_Fernand Braudel teigia, kad Antverpenas tapo "visos tarptautin\xc4\x97s ekonomikos centru, tuo Briug\xc4\x97 nebuvo net savo galios vir\xc5\xa1\xc5\xabn\xc4\x97je." Antverpenas buvo turtingiausias miestas Europoje.\n_START_SECTION_\nSportas\n_START_PARAGRAPH_\nMieste 1920 m. vyko VII vasaros olimpin\xc4\x97s \xc5\xbeaidyn\xc4\x97s.'